Troetel: Grootste kolonie koningpikkewyne krimp
Die kolonie koningpikkewyne op die eiland Île aux Cochons, in die suide van die Indiese Oseaan, is sedert die 1960's bekend as die grootste kolonie koningpikkewyne in die wêreld en die tweede grootste kolonie pikkewyne. Vanweë die isolasie en ontoeganklikheid daarvan, is daar egter geen nuwe beramings van die grootte daarvan gemaak die afgelope dekades nie.
’n Span navorsers het satellietbeelde met 'n hoë resolusie gebruik om veranderinge in die grootte van die kolonie te meet sedert die eiland laas deur 'n span wetenskaplikes besoek is in 1982. Destyds het die kolonie 500 000 broeipare ingesluit en het bestaan uit meer as twee miljoen pikkewyne. Foto’s wat uit ’n helikopter tydens ’n Antarktiese sirkumpolêre ekspedisie geneem is, bevestig dat die pikkewynbevolking van die kolonie gedaal het.
Data toon dat die afname in die laat negentigerjare begin het en saamval met ’n groot klimaatgebeurtenis in die Suidelike Oseaan wat met El Niño verband hou. Hierdie gebeurtenis het die voedingsvermoë van ’n ander kolonie 100 km vanaf Île aux Cochons nadelig beïnvloed. Dieselfde proses is moontlik verantwoordelik vir die lot van die kolonie op Île aux Cochons.
Siekte is nog 'n hipotese. Voëlkolera vererger tans bevolkings van seevoëls op ander eilande in die Indiese Oseaan, soos die albatros van Île Amsterdam en die pikkewyne van Marion-eiland.
Nie een van hierdie moontlikhede blyk 'n bevredigende verklaring te bied vir die afname in die omvang wat op Île aux Cochons waargeneem is nie.
(foto: Henry Weimerskirch)